cyanic-selkie/wikianc huggingface dataset:
Risosfäär
Mikroorganismid risosfääris
Hordeum vulgare (e. oder) ja lisaks mõned teised põllumajanduslikult olulised taimed (mais, nisu, maasikas) kasutavad Pseudomonas perekonna esindajaid selleks, et kaitsta ennast haigustekitajatest. Pseudomonas perekonna bakterid on äärmiselt võimekad risosfääri koloniseerijad ja omandavad suhteliselt suurt kohanemisvõimet. Selle tõttu nad on võimelised kasutama palju erinevaid süsinikuallikaid. Taim eritab risosfääri orgaanilisi happeid ja suhkruid, mis on mulla tingimustes oluliseks toiduallikaks bakteritele. Tänu juurte poolt eritatud süsinikuühenditele hakkavad Pseudomonas perekonna esindajad aktiivselt koloniseerima juuri, esiteks moodustades mikrokolooniaid. Hiljem kolooniate rakud hakkavad produtseerima eksopolüsahhariide ja moodustama biokilet, mis ei lase patogeensetele bakteritele tekitada taimedele mingit kahju. Oluline tegur juurte koloniseerimisel on bakterite liikumisvõime. Juured pidevalt kasvavad, mis tähendab, et koloniseerida tuleb rohkem pinda. Kui bakterite liikumisvõime on piiratud (näiteks viburite valkude kodeerivad geenid on kahjustatud) – kaotab bakter kohe oma konkurentsivõimet juurte koloniseerimisel.
Obligatoorne taimeparasiit Plasmodiophora brassicae on eukarüoot ja nakatab ristõielisi. Nakatamine algab spoori sisenemisega juure rakku ning seda etappi nimetatakse juurekarva infektsiooni staadiumiks. Pärast seda moodustub spoorist primaarne plasmoodium, mis edasi lõigustub zoosporangiumiteks. Kui kaks zoospoori liituvad – moodustub sekundaarne zoospoor. Sekundaarne zoospoor on võimeline minema kortikaalsete rakkude sisse (juurekarvast läheb juure sisse), kutsudes esile sekundaarset infektsiooni. Sekundaarsest zoospoorist moodustub kortikaalrakus sekundaarne plasmoodium, mis põhjustab juurtes pahu kujunemist. Sekundaarsest plasmoodiumist moodustuvad küpsed spoorid, mis väljuvad taimerakku ja nakatavad uut organismi.
Adam Riess
Riess töötab Johns Hopkinsi Ülikoolis ja Kosmoseteleskoobi Teadusinstituudis (Space Telescope Science Institute).
2008. aastal sai ta MacArthuri stipendiumi.
Eugen Uuemaa
Sportlase ja sporditegelasena
Rak´hvusvahelistel üliõpilasmängudel sai ta 1924. aastal 110 m tõkkejooksus ja kaugushüppes hõbemedali ning teivashüppes, kuulitõukes ja teatejooksus pronksmedali.
Oli Eesti Akadeemilise Spordiklubi esimees ja 1939–1940 Kergejõustikuliidu esimees.
Isiklikku
Tema vend oli arst Eduard Uuemaa.
Patriarhaadi hoone (Belgrad)
pisi|Patriarhaadi hoone [[Belgradis]] Patriarhaadi hoone (serbia keeles Зграда Патријаршије Zgrada Patrijaršije) on Serbia Õigeusu Kiriku ja selle patriarhi keskus Serbia pealinnas Belgradis. Hoone asub üle Kneza Sime Markovića tänava Püha Peaingel Miikaeli katedraali vastas.
Breaza
Breaza on linn Rumeenias Prahova maakonnas. Linn asub ajaloolises Munteenia piirkonnas, maakonnakeskusest Ploieștist ligikaudu 39 km loodes.
Linna haldusalasse kuulub kümme küla: Breaza de Jos, Breaza de Sus, Frăsinet, Gura Beliei, Irimești, Nistorești, Podu Corbului, Podu Vadului, Surdești ja Valea Târsei.
Gaidė kihistu
Gaidė kihistu on ordoviitsiumi ladestu Volhovi lademe kihistu. Seda hakkasid esimesena eristama Jevlampijus Laškovas, Vytautas Marcinkevičius ja Juozas Paškevičius aastal 1993. Kihistik on nime saanud Gaidė küla järgi. Eesti alal kihistu kivimeid ei esine, neid eristatakse vaid Leedu idaosas.
Kihistu moodustab hall või rohekashall glaukoniiti sisaldav savikas lubjakivi. Kihistu suurim paksus on 1,2 meetrit.
Libahunt (peakorter)
pisi|Werwolfi varemed Werwolf (eesti keeles 'libahunt') oli Adolf Hitleri peakorter II maailmasõja Idarindel Ukrainas. See asus umbes 12 kilomeetri kaugusel Vinnõtsjast männimetsas.
Punkri rajamist alustati detsembris 1941. Hitler andis oma uuele peakorterile Ukrainas nime Werwolf (Ohler, 128:2017). Pärast 6. armee riismete kapitulatsiooni Stalingradi all 1943. aastal sattus Hitler sinna 1943. aastal vaid mõneks päevaks, sest Punaarmee pealetung liikus aina kaugemale (Ohler, 139:2017). Sakslased hävitasid punkri. Jossif Stalini korraldusel otsiti see märtsis 1944 läbi, kuid mingeid dokumente ei leitud.
Viited
Selles artiklis on kasutatud saksa- ja soomekeelset artiklit fi:Werwolf (Hitlerin päämaja) seisuga 28.09.2017.
Peetri tänav (Pärnu)
Tänav algab Sauga jõe äärest ja suundub edelasse. Tänavaga ristuvad Maarja tänav, Haapsalu maantee, Kesk, Kaluri, Luha, Kõrkja, Soo ja Neeme tänav ning see lõppeb Merekalda tänavaga ristudes.
Cudjoe Lewis
Cudjoe Kazoola Lewis (u 1841 – 17. juuli 1935; sünninimega Oluale Kossola, tuntud ka kui Cudjo Lewis) oli Aafrika ja Ameerika Ühendriikide vahelise orjakaubanduse eelviimane teadaolev ellujäänu. Ta toodi koos 115 saatusekaaslasega 1860. aastal laeva Clotilda pardal ebaseaduslikult üle Atlandi ookeani Ameerika Ühendriikidesse. Laev maabus Alabamas asuva Mobile'i linna lähistel Mobile'i jõe suudmes, vangistatud aafriklased peideti võimude eest. Kaubitsejad uputasid vahele jäämise vältimiseks laeva, vrakk leiti 2019. aastal.
Pärast Ameerika Ühendriikide kodusõda vabastati Lewis ja teised Clotildal USA-sse jõudnud orjad. Paljud neist kolisid Mobile'ist põhja pool asuvasse Magazine Pointi, kuhu tekkis ajapikku arvukas mustanahaliste kogukond. Hiljem Africatowni nime saanud piirkond lisati 2012. aastal registrisse National Register of Historic Places. Hilises eas talletas Kossola oma kogemused, rääkides neist Mobile'i kirjanikele Emma Langdon Roche'ile ja Zora Neale Hurstonile. Teda peeti pikka aega Atlandi-ülese orjakaubanduse viimaseks ellujäänuks, kuni 2019. aastal avastati, et samuti Clotilda pardal Ameerikasse saabunud Redoshi suri temast kaks aastat hiljem, 1937. aastal.
Blokeering
Blokeering (saksa sõnast blockieren 'tõkestama') on meetodite ja vahendite kompleks, mis tagab aparaadi, masina, elektrilülituse, tööseadise (elemendi) või tehnilise süsteemi teatava seisundi kinnistumise, kusjuures see seisund säilib ka pärast blokeeringu rakendumist põhjustanud teguri mõju lakkamist. Blokeering suurendab seadmete ohutust ja töökindlust: teda rakendatakse transpordiseadmeis (näiteks rongiliikluse ohutuse kindlustamiseks, blokeering), energiasüsteemides, elektrijaamades ja -alajaamades ning mitmesugustes tööstus- ja olmeseadmeis. Blokeering realiseeritakse mehaanilise, optilise, magnetilise või elektrilise sidestusega. Blokeeringu toime lakkab, kui aparaadi- või masinaosa viiakse lähteasenndisse või lubatavasse uude asendisse. Seega: blokeering tagab aparaadi, masina, elektrilülituse, tööseadise (elemendi) või tehnilise süsteemi lubatud (ohutud) seisundid ja töö, ning väldib lubamatud seisundid (ohtliku olukorra).
Õnne Pillak
Õnne Pillak (sündinud 23. veebruaril 1983 Tallinnas) on Eesti poliitik, aastast 2001 Reformierakonna liige. Ta oli 27. jaanuarist 2021 Riigikogu XIV koosseisu ja on alates aprillist 2023 XV koosseisu liige.
Ta lõpetas aastal 2002 Tallinna Nõmme Gümnaasiumi. Ta õppis aastatel 2002–2006 õppis ta Estonian Business Schoolis avaliku halduse erialal, aastatel 2007–2013 õppis ta Tallinna Tehnikaülikooli Kuressaare Kolledžis väikeettevõtluse erialal, aastast 2014 õpib ta Estonian Business School'is ettevõtluse ja ärijuhtimise erialal.
Ta oli aastatel 2004–2005 Nõmme Linnaosa Valitsuse konsultant, aastal 2005 oli ta veel Tallinna Linnavalitsuses abilinnapea nõunik. Aastatel 2006–2011 oli ta Riigikogu Reformierakonna fraktsiooni nõunik ja nõunik-sekretariaadijuhataja. Aastatel 2011–2015 oli ta kultuuriministri nõunik. Aastatel 2018–2021 oli ta Riigikogu aseesimehe abi ja nõunik.
Ta on aastast 2009 Tallinna Linnavolikogu liige. 27. jaanuarist 2021 on ta Riigikogu (XIV koosseisu) liige.
Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 542 häält ning ei osutunud valituks. Ta pääses Riigikokku rahandusminister Mart Võrklaeva asendusliikmena.
Ta on alates 18. aprillist 2023 Riigikogu sotsiaalkomisjoni esimees.
Pillak toetab elatisabi suurendamist ja lasterikka pere toetuste vähendamist.
Isiklikku
Ta on poja ja tütre (kaksikute) ema. Tema hobideks on lugemine, filmikunst ja tervisesport.
Bakuu olümpiastaadion
Bakuu olümpiastaadion (aserbaidžaani keeles Bakı Olimpiya Stadionu) on 69 870-kohaline staadion Aserbaidžaani pealinnas Bakuus. See on kavandatud ja ehitatud vastama Euroopa Jalgpalliliitude Liidu (UEFA) ja Rahvusvahelise Jalgpalliliidu Föderatsiooni (FIFA) kehtestatud staadionite rahvusvahelistele standarditele ning Rahvusvahelise Kergejõustikuliidu (IAAF) nõuetele. See on Aserbaidžaani suurim staadion.
225 000-ruutmeetrise staadioni ehitamine 650 000-ruutmeetrisele alale viidi lõpule 2015. aasta veebruaris. Boyukshori järve lähedal asuv kuuekorruseline 65,7 meetri kõrgune hoone avati 6. märtsil 2015. Staadioni peamine rentnik on Aserbaidžaani jalgpallikoondis, kes kolis sinna oma eelmisest kodust Tofiq Bahramovi vabariiklikult staadionilt. 2015. aasta juunis oli staadion Euroopa mängude peamine võistluspaik, kus korraldati avamis- ja lõputseremoonia ning mitmeid spordivõistlusi. Staadion on mõeldud UEFA Euro 2020 veerandfinaalide ja kolme alagrupimängu korraldamiseks.
Ándrose saar
Ándros ehk Ándro (kreeka keeles Άνδρος) on Kreekale kuuluva Küklaadide saarestiku põhjapoolseim saar. See paikneb Euboia saarest umbes 10 km kagus ja Tínose saarest umbes 3 km põhjas.
Saare pikkus on 40 km ja suurim laius 16 km. Saare suurima osa pinnamood on mägine, on ka palju hästi niisutatud orge viljaka muldkattega. Ándrose saare pindala on 379,7 km². Suurimad linnad on Ándros, Gávrio, Bátsi ja Órmos Korthíou.
Ándrose saar on Lõuna-Egeuse piirkonda kuuluv piirkonnaüksus ja selle piirkonnaüksuse ainus vald. Kallikratise valitsuse reformi käigus moodustati Ándrose piirkonnaüksus endise Küklaadide maakonna osast. Sama reformi tulemusena moodustati nüüdisaegne Ándrose vald kolmest endisest vallast:
Van Zandti maakond
pisi|Asend Texase osariigis pisi|Van Zandti maakonna kohtumaja Cantonis Van Zandti maakond (Van Zandt County) on maakond USA-s Texase osariigis. Geograafilised koordinaadid on
Maakonna halduskeskus on Canton.
Maakonna pindala on 2225 km², millest 26 km² moodustab veepindala.
Elanike arv oli 2010. aasta rahvaloenduse järgi 52 579. 2000. aastal oli elanikke 48 140.
Ajalugu
Van Zandti maakond moodustati 1848. aastal Hendersoni maakonna osast. Maakond on saanud nime Texase vabariigi poliitiku Isaac Van Zandti järgi.
Hõbepuulised
Hõbepuulised (Elaeagnaceae) on sugukond soontaimi kaheiduleheliste klassist.
Levik
Hõbepuuliste sugukonna taimed pärinevad Aasiast, osaliselt Lõuna- ja Põhja-Ameerikast.
Silla tänav (Rakvere)
Silla tänav on tänav Rakveres.
Tänav saab alguse Pikalt tänavalt Rakvere Vanalinnas ning suundub mäest alla ida suunas Õpetaja Heinamaa linnaosas. Tänava pikkus on 517 m. Tänav ristub Kastani puiestee ja Lydia Koidula tänavaga.
Algul oli see tänav Heina tänav, aastatel 1931–1950 kandis aga Johann Voldemar Jannseni nime.
Tahkona
Tahkona oli väike miinitraaler, mis oli ka Eesti merejõudude koosseisus.
Ajalugu
Sakslastest jäi laev pärast Esimese maailmasõja lõppu eestlastele, kes tõstsid selle üles, tegid korda, nimetasid Tahkonaks ja võtsid 1919. aastal teenistusse miinitraalerina Traalerite divisjonis. Laeva komandör oli 1920. aastal Aleksander Kalamees. Laev osales Eesti territoriaalmeres miinitraalimistöödel, hiljem oli kasutusel ka toetuslaevana (tenderina).
1940. aastal võeti laev nõukogude võimu teenistusse ja uppus Nõukogude-Saksa sõjas arvatavasti miinil 1941. aastal.
Henry Campbell-Bannerman
Sir Henry Campbell-Bannerman GCB, PC (Campbell; 7. september 1836 – 22. aprill 1908) oli briti riigimees, Liberaalse Partei liige ja Suurbritannia peaminister vahemikus 1905–1908. Aastail 1899–1908 oli ta Liberaalse Partei juht ning teenis enne seda kaks korda sõjaministrina: 1886. aastal William Ewart Gladstone'i valitsuskabinetis ning hiljem 1892–1895, alul taas Gladstone'i kabinetis ning seejärel 1894. aastast Gladstone'i peaminstriks tõusnud Rosebery krahvi kabinetis.
Ta toetas vabakaubandust, Iiri omavalitsusliikumist (Home Rule) ning üldist sotsiaal-majanduslike olude parandamist, seejuures töötundide vähendamist. Ajaloolane A. J. A. Morris on "Oxford Dictionary of National Biography"-is nimetanud Campbell-Bannermanni "briti esimeseks ja ainsaks radikaalseks peaministriks". Ehkki Campbell-Bannermani juhitud liberaalid said 1900. aasta üldvalimistel Konservatiivselt Parteilt lüüa, õnnestus tal 1906. aasta üldvalimised ülekaalukalt võita. Valitsusjuhiks saades juhtis ta mitmete seadusandlike muudatuse tegemist: ametiühingutelt ei saanud enam välja nõuda streikidest tekkinud rahalist kahju, lastele tagati tasuta koolilõunad ning kohalikele omavalitsustele anti õigus eraisikutelt osta põllumaid.
1908. aasta aprillis astus ta halva tervise tõttu ametist tagasi ning peaministriks sai senise valitsuse varakantsler H. H. Asquith. Campbell-Bannerman suri 19 päeva hiljem peaministri ametlikus residentsis 10 Downing Street-is, olles seejuures seni ainus seal surnud peaminister.
Jaapani enelas
Jaapani enelas (Spiraea japonica) on roosõieliste sugukonda enelaste perekonda kuuluv õistaim.
Aretatud on palju sorte ja need on populaarsed aiapõõsad, mida kasvatatakse nende dekoratiivsete õite pärast.. Jaapani enelas on pärit Jaapanist ja Hiinast ja kasvab parasvöötmes. Võra kuju on püstine ja tihe, põõsa kõrgus on 0,7–1,5 meetrit, koor ja võrsed on punakaspruunid, ebaselgelt pikijoonelised ja lühikarvased. Lehtedeks on vahelduvad lihtlehed, mis on piklikmunajad või elliptilised, kiilja alusega, 5–10 cm pikad ning 4 cm laiad. Lehed on tervanenud tipuga, ebaühtlaselt kahelisaagja servaga, pealt tumerohelised, alt hallikasrohelised. Sügisel on lehed punased. Õied on väikesed, roosad, punased või valged, paiknevad sama aasta võrsete tippudes lamedates kuni 12 cm laiustes kännasõisikutes. Viljaks on koguvili, mis koosneb 3-5 nahkjast, omavahel liitumata kukkurviljast.
Kasvutingimused
Mullatüübina eelistab jaapani enelas lubjarohket liiv- või savimulda, kuid on üldiselt mullastiku suhtes vähenõudlik. Mulla pH suhtes on Jaapani enelas vähenõudlik ning kasvab nii happelistel ja aluselistel muldadel. Kasvab hästi täispäikese käes, kuid võib taluda ka osalist varju. Ideaalseteks kasvukohtadeks teeääred, peenrad, hekid, elektriliinide alused ja jõeääred või kallakud, sest Jaapani enelas on väga hea kaldakindlustaj. Jaapani enelas on invasiivne liik ning paljuneb hästi vegetatiivselt.
Hooldus
pisi|Jaapani enela pung Pärast istutamist nõuab jaapani enelas hooldust minimaalselt. Multši lisamine taime ümber aitab säilitada niiskust ja regulaarne suvine kastmine soodustab tervislikku õitsemist ja kasvu. Kärpida suvel või kevadel. Peale pügamise vajab enelas vähe tähelepanu. On vastupidav ega vaja erilist talvist hooldust. Nagu kõigi äärispõõsaste puhul, hoiab kevadine hästi mädanenud orgaanilise ainega multš mulla ja seega ka taime heas seisukorras. Pikatoimelise väetise kasutamine pärast pügamist kiirendab kasvu.
Haigused ja kahjurid
Jaapani enelad on vastuvõtlikud paljudele haigustele. Kahjurid kes ründavad Jaapani enelaid on ohuks ka teistele roosõielistele. Põhilisteks haigusteks on lehelaiksus, tulepõletik, jahukaste ja juuremädanik. Kahjuritest kimbutab Jaapani enelat lehetäid. Jaapani enela istutamine päikese kätte kaitseb jahukaste eest nakatumise eest.
Sordid
Erinevaid jaapani enela sorte:
Krasnõi Holmi rajoon
Krasnõi Holmi rajoon (vene keeles Краснохолмский район) on 2. järgu haldusüksus (munitsipaalrajoon) Venemaal Tveri oblasti kirdeosas. Rajooni keskus on Krasnõi Holmi linn.
Rajoon piirneb põhjas Vesjegonski rajooniga, idas Jaroslavli oblastiga, lõunas Sonkovo rajooniga, edelas Bežetski rajooniga ja läänes Molokovo rajooniga.
Rajooni pindala on 1496 km².
Rajoonis on 207 asulat, mis kuuluvad ühe linnaasunduse ja kolme külaasunduse koosseisu.
Eksterjöör
Eksterjöör on hoone terviklik välisilme ehk väliskujundus.
Soo tänav (Paide)
Soo tänav on tänav Paides.
Johannes Lott
pisi|Johannes Lott 1987. aastal Johannes Lott (sündinud 28. veebruaril 1930 Saarepere külas Kabala vallas Järvamaal) on endine Eesti NSV partei- ja riigitegelane.
Soo tänav (Paide)
Tänav saab alguse Laialt tänavalt ja suundub põhja. Soo tänav ei koosne ühest lõigust, vaid paikneb võrgustikuna kortermajade vahel. Tänav ristub Luige, Kure ja Tallinna tänavaga.
Johannes Lott
Tema vanemad olid kolhoosnikud. Lott õppis aastatel 1938–1946 Villevere algkoolis ja 1946–1950 Türi Keskkoolis, kus paistis silma komsomoli algorganisatsiooni sekretärina. 1955. aastal lõpetas ta Tartu Riikliku Ülikooli õigusteaduskonna. 1977. aastast on ta ajalookandidaat.
Soo tänav (Paide)
Tänav sai nime 1923.
Johannes Lott
Aastatel 1954–1957 oli ta ELKNÜ Otepää rajoonikomitee I sekretär, 1957–1961 Tartu Riikliku Ülikooli komsomolikomitee sekretär, seejärel ametiühingu esimees, 1961–1969 Tartu linna täitevkomitee esimehe asetäitja, 1969–1978 EKP Tartu linnakomitee esimene sekretär.
Ta oli Eesti NSV Ülemnõukogu VIII–XI koosseisu (aastatel 1971–1989) liige ja aastatel 1975–1978 selle juhataja. Aastatel 1978–1988 oli ta Eesti NSV kultuuriminister.
Aastatel 1989–1996 töötas ta riigiprokuratuuris, 1996–1997 Rahvusvahelises Sotsiaalteaduste Rakenduslikus Kõrgkoolis LEX prodekaanina. Seejärel oli ta Tallinna Vangla jurist.
Isiklikku
2005. aastast veedab Lott abikaasaga pensionipõlve Pärnus. Neil on poeg Raivo ja tütar.
И
И (и, kursiivis И и) on kirillitsa täht.
Vene tähestikus on и 10. täht ja selle vaste eesti kirjas on i. Ukraina tähestikus on и 11. täht ja selle vaste eesti kirjas on õ.
Sumi-e
pisi|360px|"Männid". Hasegawa Tōhaku (1539–1610) tušimaal. Kuueosaline sirm, 156,8 × 356 cm. [[Tōkyō Rahvusmuuseum]] Sumi-e (jaapani keeles 墨絵) ehk suibokuga (水墨画) on Jaapani tušimaali tehnika.
Hvalõnsk
Hvalõnsk (vene keeles Хвалынск) on linn Volga jõe paremal kaldal Venemaal Saratovi oblastis, Hvalõnski rajooni keskus.
Sumi-e
Algselt ühevärviline (must) maalimistehnika võeti üle Hiinast 14. sajandil. Tušimaali hiilgeaeg oli Kamakura (1185–1333) ja Muromachi (1333–1568) ajastul.
Hvalõnsk
Linna asutamise ajaks peetakse aastat 1556.
Sumi-e
Teosed jagunevad žanriliselt kaheks: maastikud (sansuiga) ja figuurid (jimbutsuga), kus kujutatakse inimesi, loomi ja taimi.
Hvalõnsk
Aastal 2018 elas linnas umbes 12 000 inimest.
Uudo Sepp
Uudo Sepp (sündinud 28. märtsil 1997 Kuressaares) on eesti laulja. Ta on saate "Eesti otsib superstaari" seitsmenda hooaja võitja.
Ta on lõpetanud Kuressaare Gümnaasiumi 2016. aastal.
2020. aasta septembris astus Sepp Tallinna Ülikooli õppima suhtekorralduse erialale.
Aastal 2018 ilmus tema album "Sinule".
Ta osales võistlusel "Eesti Laul 2020", kus saavutas 10. koha.
Tääksi-Välgita-Kehklase org
Org on põhjaloode-lõunakagu suunaline ja see liigestab kõrgustiku põhjaosa, eraldades põhjaosa idaserva ülejäänud põhjaosast.
Orus leidub ahelikuna hulgaliselt oose, neist suurimad on lõunas asuvad Varesemäed ja põhjas asuv Tääksi oos.
Tääksi ürgorg
Oru põhjapoolset otsa nimetatakse Tääksi ürgoruks ja see ulatub kõrgustiku põhjaservani ning suubub seal Navesti orgu. Mööda Tääksi orgu voolab oru keskosast 63 m kõrguselt lähtuv Tääksi oja, mis suubub 38,5 m kõrgusel Navesti jõkke.
Välgita ürgorg
Oru kesk- ja lõunapoolset osa nimetatakse ka Välgita ürgoruks ja see suubub kõrgustiku põhjaosa muust kõrgustikust eraldavasse Tänassilma-Viljandi-Raudna orgu. Tääksi oja lähtest umbes 1,6 km lõuna pool voolab läänest orgu Viru oja, mis kulgeb kogu oru lõunaosas ning suubub 40,5 m kõrgusel Tänassilma jõkke. Oru lõunaosas asuvad Varesemäed, mille idapoolsel jalamil on Viru ojale paisutatud Kehklase järv.
Interjöör
Interjöör on hoone või ruumi sisemus ehk siseruum või selle kujundus.
Kaoru Kadohara
Kaoru Kadohara (jaapani keeles 門原 かおる Kadohara Kaoru; sündinud 25. mail 1970) on Jaapani endine jalgpallur, poolkaitsja.
Koondisekarjäär
Jaapani naiste jalgpallikoondises mängis ta aastatel 1993–1996 12 mängu.
Thomas Wilhelm Greiffenhagen
Thomas Wilhelm Greiffenhagen (7. november vkj / 19. november 1821 Arhangelsk – 16. detsember vkj / 28. detsember 1890 Tallinn ) oli baltisaksa poliitik, aastatel 1883–1885 Tallinna linnapea.
Päritolu
Thomas Wilhelm Greiffenhagen oli pärit Ida-Preisimaalt Venemaale ümber asunud perekonnast. Tema vanaisa Johann Gottlieb Greiffenhagen asus 1780. aastate paiku elama Peterburi, kus ta töötas oskustöölisena (king- ja sadulsepana), Peterburis abiellus ta Soomest pärit Anna Margaretha Kienderiga. Neil oli mitu poeglast, kellest Heinrich Samuel Greiffenhagen (1793–1829), sai andekas muusik ning ta abiellus Põhja-Saksamaalt Haberslebenist pärit pastori tütrega. Pärast Thomas Wilhelmi isa Heinrich Samueli surma kolis ema tagasi Saksamaale, kuid Thomas Wilhelm ja vend Moritz (–1878) said pärast kohaliku kooli lõpetamist jätkata edasiõppimist Tartu Ülikoolis.
Caroni jõgi
Caroni jõgi on mitme jõe nimi:
Thomas Wilhelm Greiffenhagen
Õpinguaastad
Lisaks Tartu ülikoolile täiendas Thomas Wilhelm end veel ka Heidelbergi ja Berliini ülikoolis ning sai 1854. aastal Tartu ülikooli õigusteaduste kandidaadi ja 1856. aastal ka magistrikraadi.
Töö Tallinna raes ja Revalsche Zeitungis
1856. aastal asus ta tööle Tallinna raes, kus töötas aastail 1866–1874 raekohtu sekretäri ja vahemikus 1874–1887 sündiku ametikohal. Aastatel 1878–1874 oli ta ka linnavolikogu liige.
Linnapeana
1883. aastal valiti ta Tallinna linnapeaks. Kaks aastat hiljem tagandastaEestimaa kuberneri vürst Mihhail Šahhovskoi-Glebov-Strešnev Greiffenhageni linnapeaametist, kuna Greiffenhagen keeldus linna asjaajamises vene keele kasutamisest. Samuti anti Griffenhangen kohtu alla valitsuse määruse mittetäitmise eest ning ehkki Eestimaa ülemmaakohus mõistis ta 1888. aasta mais mõistis õigeks, kaebas prokurör otsuse edasi Vene senatisse, kus ta süüdi tunnistati.
Revalsche Zeitung
Greiffenhagen oli samuti 1860. aastal üks Tallinna saksakeelse ajalehe Revalsche Zeitung asutajaid ja aastail 1864–1867 selle peatoimetaja.
Isiklikku
Thomas Wilhelm Greiffenhagen abiellus 1857. aastal Eugenie Katharina Bergiga (–1859) ning neil oli üks poeg:
Pärast Eugenie Katharina surma 1859. aastal abiellus Thomas Wilhelm 1861. aastal tema noorema õe Adele Karoline Bergiga, neil oli 7 last:
Maamiin
pisi|300px|[[T-59 tankitõrjemiin]] Maamiin on maapinnale või vahetult maapinna alla reeglina peidetuna paigutamiseks valmistatud lõhkekeha, eesmärgiga hävitada seda mõjutavat vastase elavjõudu või tehnikat.
Üldikirjeldus
Maamiine kasutatakse sõdurite, masinate või tankide hävitamiseks. Miinid plahvatavad üldiselt automaatselt, kui seadmele survet avaldada (näiteks sõdur astub miinile peale). Seade tekitab kahju otsesest plahvatusest või kildude levikust, mis on laiali paisatud plahvatuse tõttu.
Maamiinide kasutamine on üldiselt olnud vastuoluline. Nad võivad jääda ohtlikuks veel aastaid pärast sõja või konflikti lõppu. Rohkem on maamiinide ohvriteks langenud just tsiviilisikud. Isegi tänapäeval on keeruline kõrvaldada vanu miine, sest see on riskantne ja nõuab aega.
Tankitõrjemiin
Tankitõrjemiinide valmistamist alustati pärast tankide leiutamist Esimeses maailmasõjas. Tankitõrjemiinid on üldiselt suuremad kui jalaväemiinid ning vajavad plahvatamiseks suuremat survet. Selline miin on mõeldud tanki liikumisvõimetuks tegema või hävitama. Enamik tankitõrjemiine vajab 158–338 kg survet. See tähendab, et plahvatust ei toimu, kui sõdur sealt üle jookseb.
Jalaväemiin
Jalaväemiinid on mõeldud selleks, et tõrjuda jalaväge teatud kohast eemale. Need miinid võivad tappa või vigastada ning nad aktiveeruvad survejõu abil. Veel on olemas targad miinid, mis automaatselt muutuvad kahjutuks kindla aja möödudes. Tihti on need miinid disainitud nii, et nad ei tapaks vastaste sõdureid, kuid vigastaksid neid. Sel juhul peavad vastased kulutama meesjõudu ja ressursse, et vigastatud mehed lahinguväljalt ära viia. Mõned jalaväemiinid on võimelised vigastama ka masinaid või nende rattaid.
Jalaväemiinid saab jaotada kolme kategooriasse. Esiteks on plahvatusega miinid. See on kõige tavalisem ning levinum tüüp jalaväemiinidest. Miin aktiveerub siis, kui keegi astub selle peale. Teine on hüplev miin, mis lendab umbes meetri kõrgusele õhku, kui see on aktiveeritud. See on mõeldud pea või kere vigastamiseks. Kolmas on kildmiin, mis aktiveerimisel viskab laiali killud igas suunas. Need miinid võivad tekitada vigastusi kuni 200 meetrini. Miinis olevad killud on üldiselt metallist või klaasist.
Eesti suursaatkond Ottawas
Eesti suursaatkond Ottawas on Kanadas Ottawas asuv Eesti suursaatkond. Suursaatkond asub aadressil 168 Daly Avenue.
Saatkonnahoone asub Sandy Hill'is, mis on Ottawa üheks vanimaks ajalooliseks piirkonnaks ning kus paiknevad ka paljude teiste riikide saatkonnad. 1875. aastal ehitatud ja muinsuskaitse all oleva hoone soetati 2018. aastal. Seda renoveeriti ja ehitati ümber saatkonna vajadustele vastavaks aastatel 2020–2021.
Varem tegutseti aadressil 260 Dalhousie Street.
Dmitri Kruus
Dmitri Kruus (sündinud 20. augustil 1975 Tallinn) on eesti tantsija, koreograaf, tantsuõpetaja.
Večiai
Večiai (žemaidi Vetē) on küla Leedus Skuodase rajoonis Lenkimai vallas Šventoji jõe kaldal.
Osaliselt ulatub külla Natura 2000 ala Večiai mets. Külas on Večiai kalmistu.
Aastal 1771 sündis külas Leedu botaanik Jurgis Pabrėža.
La Brea
La Brea on linn Trinidadis ja Tobagos. Linn asub Trinidadi saare edelaosas, Point Fortinist põhjas ja San Fernandost lõunas. Läänes on linna piiriks Paria laht.
La Brea on peamiselt tuntud selle läheduses asuva Pitchi asfaldijärve tõttu.
Ettevõtluse ja Innovatsiooni Sihtasutus
Ettevõtluse ja Innovatsiooni Sihtasutus (EISA) on Eesti riiklik sihtasutus, mis loodi Ettevõtluse Arendamise Sihtasutuse ja Kredexi liitmisel.
Sihtasutuses töötas 2022. aastal 368 inimest ja tegevuskulud olid 56,6 miljonit eurot. Keskmine palk oli umbes 3200 eurot.
Webbi maakond
Maakonna halduskeskus ja suurim linn on Laredo.
Maakonna pindala on 8744 km², millest 49 km² moodustab veepindala.
Elanike arv oli 2010. aasta rahvaloenduse järgi 250 304. Aastal 2000 oli elanikke 193 239.
Webbi maakond on Lõuna-Texase suurim ja üks Texase suuremaid maakondi.
Ajalugu
Webbi maakond moodustati 1848. aastal Nuecesi maakonna osast. Maakond on nime saanud James Webbi järgi.
Ny Carlsberg Glyptotek
pisi|Ny Carlsberg Glyptotek on kunstimuuseum (glüptoteek) Kopenhaagenis.
Muuseumi asutas Carlsbergi õllemeistrite suguvõsa õllemeister Carl Jacobsen 1897. aastal.
Rudolf I (Baden-Baden)
Rudolf I abiellus 1257. aastal Ebersteini Kunigundega. Ebersteini perekond oli võimeline Rudolfile raha koguma ja nad pärandasid poole oma lossist markkrahvile. 1283. aastal müüs Ebersteini Otto II teise poole Alt Ebersteini lossist Rudolf I-le. 14. sajandil oli loss Badeni markkrahvide elukoht. 1250. aastal hakkas Rudolf I Hohenbadeni lossi ehitama.
23. augustil 1258 andis kuningas Richard Cornwallist Steinbachi linnale oma harta. Rudolf I palus kuningal seda teha. Weissensteini isandad ostsid markkrahvilt Liebenecki linnuse ja Würmi küla. Rudolf I tülitses Württembergi krahvide ja Straßburgi piiskoppidega Reini jõe maksude pärast. Tüli Württembergiga lõppes hilisematel aastatel Rudolfi ühe poja abiellumisega Württembergi kotta.
Ny Carlsberg Glyptotek
Kõrvuti egiptuse, kreeka, rooma ja etruski skulptuuridega eksponeeritakse Auguste Rodini ja Edgar Degas' skulptuure. Rodini 30 taiesest koosnev kollektsioon on suurim väljaspool Prantsusmaad. Sama saab öelda ka etruski skulptuurikogu kohta, mis on suurim kollektsioon väljaspool Itaaliat.
Rudolf I (Baden-Baden)
Rudolf I ehitas palju kirikuid ja kloostreid. Tänu kunsti ja minnesingerite armastusele kiitis Baseli Beppo Rudolfit vaga ja heatahtliku mehena. Ta on maetud Lichtenthali kloostrisse.
Ny Carlsberg Glyptotek
Glüptoteegi hoone esimese osa projekteeris 1897. aastal arhitekt Vilhelm Dahlerup, aastal 1906 täiendas ja jätkas tema tööd Hack Kampmann. Aastal 1996 laiendati muuseumi Henning Larseni projekti järgi. Hoone restaureeriti taas 2006. aastal. Glüptoteegi keskel asub roheline talveaed.
Rudolf I (Baden-Baden)
Perekond
20. mail 1257 abiellus Rudolf Ebersteini krahvi Otto tütre Kunigundega (1230 – 12. aprill 1284/1290). Nad said järgmised lapsed:
Orléans
Orléans [or'lean] on linn Prantsusmaal, Centre-Val de Loire'i piirkonna ja Loiret' departemangu keskus.
See on piirkonna (préfecture de la région) ja ka departemangu prefektuur (prefecture) ehk halduskeskus. Linn on viie kantoni keskus. Asub Loire'i jõe ääres.
Saja-aastase sõja ajal aastatel 1428–1429 oli Orléans prantslaste viimane tugipunkt, mis jäi inglaste piiramisrõngasse. 8. mail vabastasid prantslased Jeanne d'Arci juhtimisel linna piiramisrõngast.
Orléansi Ülikool on asutatud 1306. aastal.
Spordi tänav (täpsustus)
Spordi tänav on tänav järgmistes Eesti asulates:
Trinidadi ja Tobago asulate loend
Trinidadi ja Tobago asulate loend on nimekiri Trinidadi ja Tobago linnadest, küladest ning muudest asustatud punktidest.
Hypatius
Flavius Hypatius (kreeka keeles: Ὑπάτιος; sünniaeg teadmata, suri jaanuaris 532), oli Bütsantsi aadlik ja idas vägede komandör Justinus I ajal. Ta valiti Nikaia mässu käigus Konstantinoopolis rahva poolt uueks keisriks Justinianus I vastu ning hukati peagi pärast seda.
Elukäik
Hypatius oli keiser Anastasius I, kes valitses enne Justinus I, õepoeg, mis andis talle ka õiguse keisritrooni nõuda. Sellest hoolimata ei olnud Hypatiusel ambitsioone keisriks saada. Hypatiusel ja tema vendadel oli hea läbisaamine nii keiser Justinus I kui ka Justinianus I. Nikaia rahutuste kõrghetkel sai Hypatiusest ja tema vendadest Pompeiusest ja Probusest rahva jaoks peamised kandidaadid troonile. Kui sai selgeks, et rahvas soovib uut keisrit, põgenes Probus Konstantinoopolist, Hypatius ja Pompeius otsisid peavarju keisri paleest koos Justinianus I ja Bütsantsi senatiga. Vennad ei soovinud keisri vastu üles tõusta, sest nad kartsid, et neil on liiga vähe toetajaid. Sellest hoolimata kartis Justinianus reetmist ning ta saatis senati ja vennad paleest välja, juhatades sellega võimalikud usurpaatorid otse rahvahulga kätte. Rahvas viis Hypatiuse sunniviisiliselt tema kodust hipodroomile, kus ta keisriks kuulutati. See toimus millalgi jaanuaris 532. aastal. Sellel hetkel loobus Hypatius vastuhakust rahvale ning andis rahvale järele. Tal polnud ka muud valikut, sest signaal Justinianusele oli antud ning tema olukord polnud niikuinii enam turvaline. Peagi surus keiserlik kaardivägi rahutuselt edukalt, kuid veriselt maha ning Justinianuse mehed arreteerisid Hypatiuse. Väidetavalt soovis Justinianus usurpaatori elu säästa, kuid tema naine Theodora oli sellele kategooriliselt vastu ning tema nõudmine jäi peale. Jaanuari lõpus Hypatius hukati.
Krásná Lípa
Krásná Lípa (saksa keeles Schönlinde) on linn Tšehhis Ústí maakonnas Děčíni ringkonnas. Krásná Lípa asub Saksamaa piirist 4 km kaugusel, Děčínist ligikaudu 26 km kirdes.
Asulat on esmamainitud 1361. aastal. Alevi staatuse sai Krásná Lípa 1731. aastal ja linnaõigused 1870. aastal. Linna saksa rahvusest elanikkond saadeti aastatel 1945–1946 riigist välja, lammutati umbes 300 tühjaks jäänud maja.
Siim Avi
Siim Avi (sündinud 22. juulil 1984) on Eesti jurist ja mitme valla endine vallavanem.
Ta on lõpetanud Tartu Ülikooli õigusteaduse erialal 2007. aastal.
Siim Avi sai Piirissaare vallavanemaks aastal 2011, mil senine vallajuht Maria Korotkova probleemide ja venemeelsuse tõttu tagasi astus. Avi kutsuti saarele konkursiga. Vallavanemaks sai ta 1. aprillil. Pärast 2013. aasta valimisi sai vallavanemaks Jelena Umbleja.
Tema hobiks on mälumäng.
Émile Poirier
Émile Poirier (sündinud 14. detsembril 1994 Montréalis) on Kanada jäähokimängija, kes mängis viimati Rootsi kõrgliiga klubis Djurgårdens ründajana paremäärel.
2013. aastal valis Calgary Flames ta NHL-i draft'is 22. valikuna. NHL-is debüteeris Poirier 24. detsembril 2015 mängus New York Rangersi vastu. NHL-is sai ta hooaegadel 2014–15 ja 2015–16 kokku kaheksa mängu ja ühe väravasöödu. Aastatel 2014–2018 mängis ta põhiliselt American Hockey League'is (AHL) Flamesi noorteklubides Adirondack Flames ja Stockton Heat. 2015. aastal osales ta AHL-i tähtede mängul. Aastatel 2018–2020 mängis ta AHL-i klubis Manitoba Moose.
Hooajal 2020–21	mängis ta Slovakkia kõrgliiga klubis HC Košice. 2021. aasta juunis sõlmis ta üheaastase lepingu KHL-i klubiga Riia Dinamo. 2022. aasta veebruaris liitus ta Djurgårdensiga.
Kiskunmajsa
2001. aasta rahvaloenduse andmeil oli 93% elanikest ungarlased, 6% mustlased ja 1% muudest rahvustest.
Linna ühendab Kecskemétiga kitsarööpmeline raudtee, mis 2010. aastal tegevuse lõpetas.
Linnas asub 1743. aastal valminud barokkstiilis rooma-katoliku kirik ja 1956. aasta Ungari ülestõusu muuseum.
Haute-Savoie departemangu haldusüksuste loend
Haute-Savoie departemangu haldusüksuste loend toob ära kõik departemangu haldusüksused (alldepartemangud, kantonid ja vallad). Lisaks on toodud ka INSEE kood. Vallad Annecy, Annemasse ja Thonon-les-Bains on jagatud mitme kantoni vahel. Igasse kantonisse, mille vahel on vald jagatud, kuulub ka kindel territoriaalne osa vallast.
Annecy
Alby-sur-Chérani kanton Annecy-Kesk kanton Annecy-Kirde kanton Annecy-le-Vieux' kanton Annecy-Loode kanton Faverges'i kanton Rumilly kanton Seynodi kanton Thônes'i kanton Thorens-Glières'i kanton
Bonneville
Bonneville'i kanton Chamonix-Mont-Blanc'i kanton Cluses'i kanton La Roche-sur-Foroni kanton Saint-Gervais-les-Bainsi kanton Saint-Jeoire'i kanton Sallanches'i kanton Samoënsi kanton Scionzier' kanton Taninges'i kanton
Saint-Julien-en-Genevois
Annemasse-Lõuna kanton Annemasse-Põhja kanton Cruseilles'i kanton Frangy kanton Reignier-Ésery kanton Saint-Julien-en-Genevois' kanton Seysseli kanton
Gaidė
Gaidė on küla Leedus Ignalina rajoonis Rimšė vallas. Gaidė asub Gaidė järve kaldal.
Haute-Savoie departemangu haldusüksuste loend
Thonon-les-Bains
Abondance'i kanton Le Bioti kanton Boëge'i kanton Douvaine'i kanton Évian-les-Bainsi kanton Thonon-les-Bains-Ida kanton Thonon-les-Bains-Lääne kanton
Gaidė
Külas asub aastal 1938 valminud katoliku kirik.
Aastal 2001 oli külas 55 elanikku. 2011. aastal külas oli elanikke 37.
Küla järgi on nimetatud Volhovi lademe Gaidė kihistu.
Sege von Laurenberg
Sege von Laurenberg, varem Segius ja Sege (vene keeles Зеге фон Лауренберг) oli Tüüringist Langensalzast (praegu Bad Langensalza) pärit aadlisuguvõsa.
Hans Magnus Enzensberger
pisi|Hans Magnus Enzensberger ([[Tübingen, 18. november 2013)]] Hans Magnus Enzensberger (11. november 1929 Kaufbeuren – 24. november 2022 München) oli saksa kirjanik, tõlkija ja toimetaja.
Ta on avaldanud kirjutisi ka pseudonüümide Andreas Thalmayr, Linda Quilt, Elisabeth Ambras, Giorgio Pellizzi, Benedikt Pfaff, Trevisa Buddensiek ja Serenus M. Brezengang all.
Tõlked
Enzensberger on tõlkinud saksa keelde Jean de la Varende'i, William Carlos Williamsi, César Vallejo, Franco Fortini, Lars Gustafssoni, Molière'i, György Dalosi, Charles Simici, Federico García Lorca, Denis Diderot', Stanley Mossi ja Antoine de Saint-Exupéry teoseid.
Eesti keeles on ilmunud veel Hans Magnus Enzensbergeri luulevalimik "Luulet neile, kes luulet ei loe" (tõlkinud Peeter Tulviste, Tallinn: Eesti Raamat, 1974).
Dobele ordulinnus
Dobele ordulinnus (saksa keeles Doblen, läti keeles Dobeles pils) oli Saksa ordu Liivi ordu haru ordulinnus Lätis Bērze jõe ääres Dobeles. See ehitati algselt aastatel 1335–1339.
Linnuseehitus
Linnust hakati ehitama 1335. aastal Liivi ordu maameistri Eberhard von Monheimi juhtimisel Bērze jõe ääres, kuid ehitus katkestati ja seda jätkati 1345. aastal.
Algselt oli ordulinnuses neli ehitist ja sisehoov koos kabeliga. Linnuse läänenurgas asus nelinurkne torn, mille juures asusid väravad.
Dobele ordulinnus oli Liivi ordu Dobele komtuurkonna komtuuride residents.
1620. aastal vallutati linnus Rootsi-Poola sõja käigus Rootsi kuningas Gustav II Adolf vägede poolt.
Aastatel 1643–1649 elas lossis Kuramaa hertsogi Friedrich Kettleri lesk Pommeri Elisabeth Magdalena.
1701. aastal Põhjasõja ajal peatus lossis Rootsi kuningas Karl XII.
Lossi viimased alalised elanikud lahkusid lossist 1730. aastal ning loss on tänapäevaks täielikult lagunenud.
Boshof
Boshof on linn Lõuna-Aafrika Vabariigis Free State'i provintsis Lejweleputswa ringkonnas, Tokologo valla halduskeskus.
Boshof on asutatud 1856. aasta aprillis, linnaõigused sai 1872. aastal. Linn on saanud nime Oranje Vaba Riigi teise presidendi Jacobus Nicolaas Boshofi järgi.
Lõuna-Aafrika Vabariigi 2011. aasta rahvaloenduse andmetel oli Boshofi elanikest mustanahalisi aafriklasi 78,5%, värvilisi 10,5%, valgeid 10,1%, India või Aasia päritolu inimesi 0,4% ja teisi 0,5%. Tsvana keelt pidas emakeeleks 57,9% inimesi, afrikaani keelt 28,7%, sotho keelt 4,4%, koosa keelt 3,8% ja teisi keeli 5,1%.
Tammsaare väljamägi
Tammsaare väljamägi on koht Järva vallas Vetepere külas, kus asusid Tammsaare-Põhja talu ja Tammsaare-Lõuna talu ning paikneb Tammsaare tamm. Selle järgi on endale pseudonüümi võtnud eesti kirjanik A. H. Tammsaare.
Tšiillased
pisi|Tšiillaste diasporaa Tšiillased (hispaania chilenos) on rahvas Lõuna-Ameerikas, Tšiili põhirahvus.
Spordi tänav (Narva)
Spordi tänav on tänav Narvas.
Spordi tänav algab Joala tänavalt, suundub edelasse ja lõppeb tupiktänavana. Tänava pikkus on umbes 450 meetrit. Spordi tänavaga lõikuvad Akadeemik Maslovi tänav ja Kreenholmi tänav.
TOBB Majandus- ja Tehnikaülikool
pisi|Logo TOBB Majandus- ja Tehnikaülikool (türgi keeles TOBB Ekonomi ve Teknoloji Üniversitesi; inglise keeles TOBB University of Economics and Technology) on ülikool Türgis Ankaras.
Ülikool asutati 2003.
Ülikoolis õpib üle 7000 üliõpilase.
Endogeensed retroviirused
Endogeensed retroviirused (ERV-d) on genoomis esinevad endogeensed viraalsed elemendid, mis meenutavad või mida saab tuletada retroviiruste DNA-st. Neid esineb rohkelt lõugsuuste genoomides ja nad moodustavad inimgenoomist 4,9%. ERV-d on teatud tüüpi genoomi piires liikumisvõimeliste ehk genoomis ümberpaiknemis võimeliste geenide – transposoonide – alamklass. Neil on oluline roll geenide ekspressioonil ja regulatsioonil.
Junko Ozawa
Junko Ozawa (jaapani keeles 小澤 純子 Ozawa Junko; sündinud 7. detsembril 1973) on Jaapani endine jalgpallur, väravavaht.
Koondisekarjäär
Jaapani naiste jalgpallikoondises mängis ta aastatel 1993–1997 21 mängu.
Genova doodž
pisi|Giovanni Francesco II Brignole Sale, Genova doodž aastatel 1746–1748 pisi|Genova lipp Genova doodž (ladina keeles Januensium dux et populi defensor, "Genova hertsog ja rahva kaitsja") oli keskaegse Genova vabariigi, Saksa-Rooma riigi ühe osa valitseja aastast 1339 kuni riigi okupeerimiseni Napoleon I poolt aastal 1797.
Esialgu valiti doodžid eluajaks, kuid 1528. aastast valiti neid kaheks aastaks. Tegelikult oli vabariik (või Dogate) oligarhia, mida valitses väike rühm kaupmeeste perekondi, kelle hulgast valiti ka doodžid.
Christine Shaw on kirjutanud: "Genova doodžid olid peaasjalikult kildkondade juhid, kes vastutasid Genova ja tema territooriumi kaitsmise eest ... Mõnele nendest meeldis end näha linna tegelike valitsejatena, kuid nad ei olnud seda."
Ajalugu
pisi|Vaade Genova doodžide paleele Piazza Matteotti väljakult Esimene Genova doodž Simone Boccanegra, kelle nime hoiab elus Giuseppe Verdi 1857. aasta ooper "Simon Boccanegra", nimetati avalikkuse heakskiidul ametisse 1339. aastal. Esialgu valiti doodže piiranguteta ja üldise hääleõiguse alusel ning nad jäid ametisse eluajaks (nn igavene dogate), kuid pärast Andrea Doria 1528. aastal ellu viidud reformi lühendati doodži ametis olemise aega kahele aastale. Samal ajal tunnistati lihtrahvas valimiskõlbmatuks ja doodžide ametisse määramine usaldati võimsa kohaliku nõukogu Gran Consiglio, kes kasutas selleks eesmärgiks poliitilist süsteemi, mis oli pea sama keerukas kui hilisem Veneetsia süsteem, kuue liikme kätte.
Genova doodžide paleed, mida algselt tunti nimega Palazzo Pubblico, laiendati 1388. aastal, et majutada uut valitsejat ja valitsusviisi ning tegemist oli esimesega seeriast radikaalsetest ümberehitustest. 16. sajandil ehitati palee suurejooneliselt ümber ja selle uueks nimeks sai Palazzo Ducale. Veel hiljuti asusid palees kohtud, kuid nüüd toimib see Genova kultuurikeskusena.
Kõigist "igavestest" Genova doodžidest, kes valiti Genovat oma elu lõpuni valitsema, kestis vaid ühe doodži valitsusaeg rohkem kui kaheksa aastat. Paljud astusid kas tagasi või kihutati juba enne ametisse asumist riigist välja. Mõnel ei õnnestunud ka ainsat päeva võimul olla. Vahemikus 1339 ja 1528 valiti vaid neli doodži seaduste järgi.
Genova ei usaldanud oma doodže – Genova valitsev klass sidus neid täidesaatvate komiteedega, hoidis neid väikese eelarve peal ja hoidis neid eemal Casa di San Giorgio's hoitavatest kogukondlikest tuludest. Seega ei ole üllatav, et Genova doodžid on olnud vähem kuulsusrikkad kui Veneetsia doodžid.
Siiski oli doodži seisus riigi eestseisuse esiotsas ja linna juhtivate kaubandusperekondade sisering võistles omavahel selle nimel, et saada oma mees sellele ametikohale. On ka teateid doodžide palees aset leidnud konkureerivatest valimistest. 1389. aastal tuli üks pettunud kandidaat üllatuslikult tagasi sunniviisilisest eksiilist, saadetuna 7000 toetaja poolt ning pärast ametis oleva doodžiga sõbralikult lõunastamist sundis ta viimase viisakalt, kuid kindlalt lahkuma, tänades teda selle eest, et too teenis nii võimekalt tema asetäitjana tema "vältimatu eemaloleku" ajal.
pisi|Giovanni Battista Cambiaso, Genova doodž aastatel [[1771–1773. Büst Varssavi kuningalossis]] Kaks mõjukat Genova perekonda hoidsid dogate positsiooni mitme põlvkonna jooksul peaaegu enda ainuvalduses: keskaja keiserlikku võimu toetanud Adorno perekond ja paavsti võimu toetanud Campofregoso ehk Fregoso perekond. Tomaso di Campofregoso valiti doodžiks kolm korda: aastatel 1415, 1421 ja 1437.
1461. aastal meelitas Genova peapiiskop Paolo Fregoso tollase doodži oma paleesse, hoidis teda pantvangis ja lasi tal valida ametist lahkumise või üles poomise vahel. Kui aga Fregoso omakorda kukutati, põgenes ta sadamasse, kaaperdas neli galeeri ja võttis ette täiesti uue karjääri piraadina. Kui Veneetsia doodžide paleesse kogunesid aastate jooksul suurepärane sisustus ja suurepärased kunstiteosed, eeldati Genovas, et iga doodž saabub koos oma sisustusega ja teeb lahkudes palee seinteni lagedaks.
Genova võim jõudis kõrgpunkti varakult ja Veneetsia mõjuvõim varjutas selle peagi. 16. sajand tõi kaasa vabariigi taassünni admirali, riigimehe ja kunstide patrooni Andrea Doria juhtimise all. Doria valitses riiki tegeliku diktaatorina, kuigi temast ei saanud kunagi doodži. Genova sai uuesti rikkaks tänu Hispaania impeeriumi saavutustele Uues maailmas. Doria teenis Hispaania Habsburge ja Genova pankurid käsitsesid Hispaania rahanduslikke tegevusi, mis rikastas tohutult Genova pangandusoligarhiat.
Napoleoni sõjad kaotasid Genova doodži ametikoha. Aastal 1797, mil Napoleon Bonaparte muutis Genova vastloodud Liguuria vabariigi osaks, rüüstasid Prantsusmaa sõdurid ja linna rahvahulk doodžide palee.
Genova doodžide täielik nimekiri on itaaliakeelses Vikipeedias: "Elenco dei Dogi della Repubblica di Genova".
Eesti suursaatkond Pekingis
Eesti suursaatkond Pekingis on Hiinas Pekingis asuv Eesti suursaatkond. Suursaatkond asub Chaoyangi linnaosas (Chaoyang District) Liangmaqiao Beixiaojie's No. 1.
Côte d'Opale
thumb|300px|right|Blanc-Nezi neem vaadatuna rannalt thumb|300px|right|Gris-Nezi neem thumb|300px|right|Touquet' luited
Opaalrannik (Côte d'Opale, [kot dɔpal]; lääneflaami: Opoalkust) on rannikuala Kirde-Prantsusmaal La Manche'i ääres, mis on turistide seas populaarne.
Geograafia
thumb|right|300px|Vaade Inglismaa rannikule Prantsusmaalt Côte d'Opale'ist
Côte d'Opale on rannikuala Kirde-Prantsusmaal Nordi ja Pas-de-Calais' departemangudes. Selle ulatus on üle 120 km Prantsusmaa rannikut Belgia piiri ja Pikardia piiri vahel. See rannajoon külgneb La Manche'i ja Põhjamerega ning asub otse Kagu-Inglismaa kriidikaljude vastas, mis on kõigest 34 km kaugusel.
Côte d'Opale koosneb paljudest erinevatest maastikest, sealhulgas rannad, luited, lodud, estuaarid ja kaljud. Rannikut iseloomustavad kaks suurt neeme, mis asuvad Calais' ja Boulogne'i vahel: Gris-Nezi neem (neeme hall nina), mis ulatub mere pinnast 50 m kõrgusele, ja Blanc-Nezi neem (neeme valge nina), mis ulatub 132 m kõrgusele. Need neemed on Inglismaale lähimad punktid kogu Prantsusmaa rannikul.
thumbnail
Kuulsad mereäärsed kuurortid
Põhjast lõunasse:
Muud vallad rannikul
Lõunast põhja:
Kunst
thumb|300px|right|Eugène Boudini maal Bercki luidetest, 1890
Paljud loomeinimesed on saanud inspiratsiooni rannikumaastikest, nende hulgas helilooja Henri Dutilleux, kirjanikud Victor Hugo ja Charles Dickens ning maalikunstnikud J. M. W. Turner, Carolus-Duran, Maurice Boitel ja Eugène Boudin. Sellele piirkonnale andis 1911. aastal nime maalikunstnik Édouard Lévêque, et kirjeldada selle valguse eripära.
Silmikmonstera
Silmikmonstera (Monstera adansonii) on võhaliste sugukonda monstera perekonda kuuluv õistaim.
Silmikmonstera on pärit Lõuna- ja Kesk-Ameerikast ning neid ümbritsevatelt saartelt. Silmikmonstera on hemiepifüüt ehk ta kasvab teiste taimede najal ja peal, kuid nende elutsüklid on teineteisest täiesti sõltumatud. Monstera perekonda kuuluvad õistaimed eelistavad poolvarjulist kasvupaika.
Ajalugu
Esimesed viited silmikmonsterale pärinevad 1693. aastast Prantsuse botaaniku Charles Plumier'i teosest "Descrition des plantes de l'Amérique". Algses materjalis oli taim välja toodud nimega Arum hederaceum amplis follies perforatis. Liigiepiteedi adansonii sai silmikmonstera prantsuse botaaniku Michel Adansoni järgi.
Kirjeldus
pisi|Silmikmonstera Silmikmonstera on tuntud toataim. Taime pikkus looduslikes tingimustes võib küünida umbes 6 meetri kõrguseni, toataimena jääb maksimumkõrguseks 2,5 meetrit.
Lehed
Noorel taimel on ovaalsed kuni elliptilised läikivad lehed, mis võivad kasvu poolest olla ebasümmetrilised ning üksikute aukudega. Lehtedele hakkavad augud moodustuma taime varases eas, kui selle varre pikkus on kõigest 5–10 cm. Täiskasvanud taimedel on lehed korrapäraselt augustunud terve lehe ulatuses.
Varred
Taim on hemiepifüüt ehk tal on õhujuured, mis aitavad tal teiste taimede pinnale kinnituda. Õhujuured on abiks ka toitainete kogumiseks ning niiskuse kogumiseks kasvukeskkonnast.
Õied
Silmikmonstera õied on välja kujunenud taime tõlvikul ning koosneb mitmest õisikust. Tõlviku värv võib varieeruda kollasest ja oranžist kuni kreemvalgeni. Õietõlvikut ümbritseb nahkjas kollakas kandeleht.
Viljad
pisi|176x176px|Silmikmonstera õis Silmikmonstera viljad valmivad õisiktõlviku sees, muutes selle värvuse rohekast tumekollaseks. Viljad koosnevad üksikust tumehallist seemnest, mis on ümbritsetud pehme halli viljalihaga.